Vil selge utsolgt krydder til titusener
På Finn.no er det 275 treff på det utsolgte krydderet Gastromat. I mange av annonsene har krydderet høyere kilopris enn safran. I annonsen med høyest pris står det følgende: «Da bilen min ikke gikk gjennom EU-kontroll og det ble funnet en rekke feil på den, ser jeg meg nødt til min store fortvilelse å selge denne Gastromat boksen til gastronomisk pris. Den er ca. 1/3 full og lukter av utsøkte og delikate urter. Kan også byttes i en Fiat 650.» Selv om mange av annonsene er humoristiske, er det muligheter for de spesielt interesserte å sikre seg bokser for rundt en 50-lapp.Kari-Anne Watterud i Hønefoss er en av mange som selger krydderet på Finn. Prislappen på boksen ligger på 8500 kroner. «Boksen er 3/4 full og bør brukes innen 2022» står det i annonsen. Watterud forteller til VG at det hele startet som et veddemål. – Jeg forventer absolutt ikke å få så mye penger for det, sier hun. Hun forteller samtidig at det har vært stor interesse. – Jeg skal jo innrømme at hvis noen hadde tilbydd meg en tusenlapp, hadde jeg ikke sagt nei, sier hun lattermildt. Hva synes du om prisene på Finn.no? – Det er jo veldig gøy å se. Folk må jo selge hva de vil, til hvilke pris de vil, men vi regner ikke med at folk vil kjøpe det til så høye priser, sier hun. De siste årene har Gastromat AS økt driftsinntektene sine, og 2017 var deres aller beste salgsår hittil. – Vi er kjempeglade for at folk støtter oss, og bryr seg om når vi er tilbake, legger hun til. Blandingskrydderet består av grønnsaker, hvitløk, purre, gjærekstrakt, havsalt, MSG og vegetabilsk ekstrakt. Samme tendenser så vi da O’boy forsvant fra hyllene:
Krydderet Gastromat er nærmest umulig å få tak i. Det har gjort at noen har lagt ut bokser til salg for skyhøye priser.